ועדת הכנסת, כנסת 20, פרוטוקול מספר 51, 2015-10-27 13:15

דוד ביטן: רבותי, אני פותח את הישיבה.

דוד ביטן: יש לנו רוויזיה על החלטת נשיאות - - -

אורן אסף חזן: אני מבקש מחבר הכנסת להצטרף.

אורן אסף חזן: תישאר מאחורה, אני גם אקח לך את התור, חבר כנסת, עוד מעט.

באסל גטאס: דוד ביטן, מה אתה נותן לו להשתלט?

אורן אסף חזן: עוד מעט ניקח לך את התור, חבר כנסת.

אורן אסף חזן: כיבדתי אותך פעם אחת, טעיתי.

דוד ביטן: אורן, די, מספיק כבר.

דוד ביטן: מה אתה - - -

מיקי רוזנטל: יש לו הקדמה.

מיקי רוזנטל: בכל דיון יש לו שלוש דקות.

דוד ביטן: כן, הוא רוצה להראות שהוא בעניינים.

מיקי רוזנטל: תן לו שלוש דקות ואחר כך נתחיל.

אורן אסף חזן: מיקי רוזנטל, איזה תותח אתה, תאמין לי, אתה כזה תותח.

ג'מאל זחאלקה: אתנחתא קומית.

באסל גטאס: הוא סטנדאפיסט מהסוג הגרוע ביותר.

אורן אסף חזן: אתה גדול, אחי, אתה גדול, מיקי רוזנטל, אם לא היית, תאמין לי - - -

דוד ביטן: הוא צריך ריטלין.

מיקי רוזנטל: רק תודיע כשאתה מסיים.

אורן אסף חזן: אתה תותח.

אורן אסף חזן: אתה גאון, אני אוהב אותך.

דוד ביטן: אני חייב להמליץ על ריטלין.

דוד ביטן: רוויזיה – היה לנו כזה בכיתה.

אורן אסף חזן: אין לנו רוב פה.

אורן אסף חזן: אין לנו פה רוב, תחכה.

דוד ביטן: לא, לא נראה לי.

אורן אסף חזן: אין לנו פה רוב, מה זה, תחכה רגע.

דוד ביטן: מה שיחליטו, יחליטו, מה אתה רוצה שאני אעשה.

שולי מועלם-רפאלי: הוא אמר, כבוד היושב-ראש, לוועדה, שזאת הצבעה מצפונית.

דוד ביטן: רוויזיה על החלטת ועדת הכנסת על ערעורו של חבר הכנסת באסל גטאס על החלטת הנשיאות שלא לאשר את דחיפות הצעתו לסדר-היום בנושא כוונת הממשלה להציב מצלמות בתחום מסגד אל-אקצא.

דוד ביטן: אני חושב שיש עניין לדון בהצעה לסדר הזאת.

מיקי רוזנטל: למה הנשיאות לא הסכימה?

מיקי רוזנטל: יש לנו נימוקים למה הנשיאות לא הסכימה?

אורן אסף חזן: כן, אני יכול לנמק אם אתה רוצה.

דוד ביטן: הנשיאות טוענת שאין בזה שום דחיפות, ושכבר אישרו חמש הצעות אחרות, ושהם יכולים לעשות את זה במסגרת הסיעתית שלהם.

מיקי רוזנטל: אשמח לשמוע.

אורן אסף חזן: רגע, זה יותר עמוק מזה.

אורן אסף חזן: שנייה, ברשותך.

דוד ביטן: אבל למה אתה מתערב?

דוד ביטן: הוא שאל אותי.

אורן אסף חזן: כי אני אנמק לו, אני אסביר לו.

דוד ביטן: הוא שאל אותי.

אורן אסף חזן: תן לי להראות את הנימוקים.

איתן ברושי: תעשו דיון מסודר.

דוד ביטן: איזה מן דבר זה.

<קריאות: - - -

יואב קיש: אבל זאת רוויזיה.

דוד ביטן: רבותי, זאת הסיבה.

אורן אסף חזן: אבל יש עוד סיבה, זאת לא רק הסיבה, סליחה, אדוני היושב-ראש.

דוד ביטן: זאת הסיבה שהוא אמר.

אורן אסף חזן: דיברנו על זה פה, שעד שהרגענו קצת - - -

דוד ביטן: לא מה דיברתם.

דוד ביטן: הוא שאל אותי מה הנשיאות.

אורן אסף חזן: מנסים להרגיע את נושא הר-הבית שגם ככה הוא חלק - - -

דוד ביטן: אבל עוד פעם אתה מתפרץ סתם.

אורן אסף חזן: תן לי זכות דיבור.

דוד ביטן: הוא שאל אותי שאלה: מה הנשיאות?

דוד ביטן: לא מה היה בדיון.

אורן אסף חזן: אני אומר לך בתור חבר נשיאות.

דוד ביטן: תקשיב טוב.

אורן אסף חזן: אני אומר לך מה השיקולים שהיו.

באסל גטאס: אתה חבר נשיאות?

אורן אסף חזן: תתפלא.

אורן אסף חזן: אתה לא מפסיק להיות מופתע.

אורן אסף חזן: לא עברה לך - - -

דוד ביטן: תקשיב רגע, אורן, אורן, אורן, בחיים לא הוצאתי מישהו ברוויזיה.

דוד ביטן: אתה מוציא תמיד בדיון, לא ברוויזיה.

אורן אסף חזן: חייבים להמציא כל פעם משהו מחדש.

דוד ביטן: זאת הנשיאות.

דוד ביטן: עכשיו, לגבי שיקולי ועדת הכנסת זה משהו אחר.

דוד ביטן: רבותי, אתה רוצה להגיד משהו?

אורן אסף חזן: כן.

דוד ביטן: אני יודע מה תגיד, יאללה, אבל יש לך שלוש דקות בלבד.

אחמד טיבי: אתה נורמלי?

אחמד טיבי: שלוש דקות?

דוד ביטן: אתן לו שלוש דקות.

ג'מאל זחאלקה: לא, דקה, דקה.

ג'מאל זחאלקה: שלוש אי-אפשר לספור.

מיקי רוזנטל: חבר'ה, אני צריך לצאת עוד מעט.

<קריאות: - - -

דוד ביטן: חבר'ה, לא להפריע לחבר כנסת חזן.

אורן אסף חזן: אחד מהשיקולים היו שיש הרי בסופו של יום שימוש – חלק מהסיפור של גל הטרור האחרון הוא באמת שימוש בלהצית את כל עניין הר-הבית, ואנחנו לא רוצים לתת לזה יד.

אורן אסף חזן: יש קצת רגיעה, התקבלה החלטה שהיא בתמיכה ירדנית.

אורן אסף חזן: עד שיש שיתוף פעולה אנחנו לא רוצים לסכן - - -

מיקי רוזנטל: זה היה נכון אם כל השרים לא היו מתבטאים על זה, אבל גם שרים שמתבטאים על זה בלי סוף.

דוד ביטן: לא משנה, אבל ביבי הסכים.

דוד ביטן: הוא סיכם את זה עם האמריקנים.

אורן אסף חזן: אבל יש הבדל, יש פער עצום בין זה לבין להציף את הנושאים עוד ועוד ועוד נושא.

אורן אסף חזן: יש כבר נושא אחד שקשור להר-הבית בהצעות לסדר-היום, לא צריך שכל חמש ההצעות יהיו על נושא הר-הבית.

אורן אסף חזן: וזו הסיבה.

אורן אסף חזן: היה פה גם מיקי לוי שהסביר גם מבחינתו, בתפיסת העולם שלו בתור מי שבא מעולם השיטור, מפקד מחוז ירושלים, ואמר שבאמת יש חשש שדיון מהסוג הזה עוד פעם ילבה קצת את היצרים.

דוד ביטן: יפה.

אורן אסף חזן: זה חלק מהשיקולים, ולכן החלטנו לסרב.

אורן אסף חזן: מעבר לעובדה שבאמת אין דחיפות.

אורן אסף חזן: הר-הבית זה אחד המקומות גם ככה הכי מצולמים.

אורן אסף חזן: ההחלטה כבר התקבלה, הדיון לא ישנה את ההחלטה.

דוד ביטן: יופי, סיימת?

אורן אסף חזן: אמרת לי שלוש דקות, לא נתת לי דקה ו-20.

דוד ביטן: שלוש דקות נתתי לך.

אורן אסף חזן: דקה ו-20 לא נתת לי.

אורן אסף חזן: וזה עוד - - -

רועי פולקמן: תשמרו את זה לדיון הבא.

דוד ביטן: אני אומר שאם הרשימה המאוחדת הערבית - - -

ג'מאל זחאלקה: המשותפת.

דוד ביטן: לא יודע אם מאוחדת, אבל - - -

ג'מאל זחאלקה: "המשותפת" קוראים לה.

נורית קורן: המשותפת, היא משותפת, לא מאוחדת.

דוד ביטן: מאוחדת אני לא יודע, אבל לא משנה.

דוד ביטן: אם הם רוצים לבייש את מלך ירדן, בבקשה.

דוד ביטן: מי בעד הרוויזיה?

אורן אסף חזן: שמית אתה עושה?

דוד ביטן: אתם רוצים שמית?

דוד ביטן: אין לי בעיה לעשות שמית.

<קריאות: לא.

מיקי רוזנטל: אתם לא מצביעים בעד הרוויזיה שלכם?

<קריאות: - - -

דוד ביטן: אני חושב שאם רוצים לדבר, ניתן להם את האפשרות.

<קריאות: - - -

דוד ביטן: אתה רוצה שמית?

דוד ביטן: שמית.

דוד ביטן: תקריאי, שלא יהיה בלגן.

דוד ביטן: ההצבעה היא בעד הרוויזיה, אז אנחנו מקבלים את הערעור שלהם.

נורית קורן: אתה רוצה לקבל את הערעור?

דוד ביטן: כן, אני רוצה לקבל את הערעור.

נורית קורן: אבל היושב-ראש החליט שלא.

דוד ביטן: איזה יושב-ראש?

נורית קורן: אתה מדבר על ההצעה לסדר?

באסל גטאס: אתה רואה, ג'מאל הצביע ואחמד הצביע בעד.

דוד ביטן: אז מה אם הוא יגיד שלא, זכותנו להחליט אחרת.

אורן אסף חזן: מותר להחליט פה אחרת.

דוד ביטן: אני רוצה שאם הם מביישים את עצמם, שיביישו.

רועי פולקמן: זה לא נושא מהותי לכאן או לכאן, זה לא איזה - - -

מיקי רוזנטל: אין עמדת קואליציה.

דוד ביטן: אין עמדה, זה מצפון.

דוד ביטן: אמרתי את זה בישיבה הקודמת.

<אתי בן יוסף: (קוראת בשמות חברי הוועדה) דוד ביטן – בעד יואב קיש – נמנע צחי הנגבי – אינו נוכח אברהם נגוסה – אינו נוכח אורן אסף חזן – נמנע מכלוף מיקי זוהר – בעד מיקי רוזנטל במקום מרב מיכאלי – בעד איתן ברושי במקום איילת נחמיאס ורבין – בעד יואל חסון – אינו נוכח ג'מאל זחאלקה במקום איימן עודה – בעד אחמד טיבי – בעד רועי פולקמן במקום אלעזר שטרן – בעד שולי מועלם-רפאלי במקום ינון מגל – נגד יואב בן צור – אינו נוכח רוברט אילטוב – אינו נוכח ישראל אייכלר – אינו נוכח שרן השכל במקום צחי הנגבי – בעד נורית קורן במקום אברהם נגוסה – נגד

דוד ביטן: 8 – בעד, 2 – נגד, הרוויזיה התקבלה.

אורן אסף חזן: רגע, יש תיקו?

דוד ביטן: עכשיו צריך להצביע בעד הערעור.

דוד ביטן: מי בעד הערעור אחרי שהרוויזיה התקבלה?

דוד ביטן: עכשיו זה פורמלי.

דוד ביטן: מי נגד?

דוד ביטן: בעד – 9

דוד ביטן: הערעור על החלטת נשיאות הכנסת שלא לאשר דחיפות הצעות לסדר-היום נתקבל.

דוד ביטן: בעד – 9, נגד – 2.

דוד ביטן: הערעור עבר.

דוד ביטן: אתה רוצה לנמק את אי הנוכחות שלך?

אורן אסף חזן: אמרתי: נוכח ולא משתתף.

דוד ביטן: למה?

דוד ביטן: הצבעת בסוף.

<קריאה: אמרת שאתה נגד.

דוד ביטן: הערעור התקבל.

דוד ביטן: הישיבה נעולה.